Pa. nr. 08-27

Komisioni për Mbrojtjen e Konkurrencës në bazë të nenit 28 dhe nenit 19 paragrafi (1) pika 2) të Ligjit për Mbrojtjen e Konkurrencës ("Gazeta Zyrtare e Republikës së Maqedonisë" nr. 145/10, 136/11, 41/2014, 41/2014, 53/16 dhe 83/18), si dhe duke vepruar sipas njoftimit për përqendrim të parashtruar nga shoqëria Dr. Ing. H.c. F. Porsche Aktiengesellschaft, me seli të regjistruar në Porsheplac 1, 70435 Shtutgart, Gjermani, i dorëzuar përmes Bozhidar Millosheviq, avokatë nga Shkupi, në seancën e mbajtur më 02.03.2022, merr këtë:

**AKTVENDIM**

1.Vërtetohet se përqendrimi që i referohet fitimit të kontrollit të pavarur nga Dr. Ing. H.c. F. Porsche Aktiengesellschaft, me seli të regjistruar në Porsheplac 1, 70435 Shtutgart, Gjermani, mbi shoqërinë Fazua GmbH, me seli të regjistruar në adresën Marija-Kiri-Shtrase 6, 85521 Otobrun, Gjermani, përmes fitimit të pjesëve, edhe pse është në kuadër të dispozitave të Ligjit për mbrojtjen e konkurrencës, nuk do të ketë për pasojë parandalimin, kufizimin ose çrregullimin e konsiderueshëm të konkurrencës efektive të tregut ose pjesës së tij thelbësore, sidomos si rezultat i formimit apo forcimit të pozitës dominuese të pjesëmarrësve dhe si i tillë **është në përputhje me dispozitat e Ligjit të mbrojtjes së konkurrencës në kuptim të nenit 19 paragrafi (1) pika 2) të Ligjit për mbrojtjen e konkurrencës.**

2. Parashtruesi i njoftimit për përqendrim obligohet që për njoftimin për përqendrim të paguaj taksë administrative në shumë prej 6.000,оо denarë. dhe për aktvendimin në shumën prej 30.000,оо denarë, sipas numrit tarifor 34 të Ligjit për taksa administrative ( Gazeta zyrtare e Republikës së Maqedonisë nr. 17/93, 20/96, 7/98, 13/01, 24/03, 19/04, 61/04 dhe 95/05, 7/06, 70/06, 92/07, 88/08, 130/08, 6/10, 145/10. 17/11) në llogarinë e Buxhetit të Republikës së Maqedonisë së Veriut nr. 100000000063095, llogarinë e pagesës 840…..03161, shifrën e të ardhurave dhe programin 72231300.

3. Padia për ngritjen e kontestit administrativ nuk e prolongon përmbarimin e aktvendimit.

**Arsyetim**

Në përputhje të nenit 15 të Ligjit për mbrojtjen e konkurrencës, më 26.01.2022, i plotësuar më 07.02.2022, te Komisioni për Mbrojtjen e Konkurrencës (në tekstin e mëtejmë: Komisioni) u dorëzua një njoftim për përqendrim nga Dr. Ing. H.c. F. Porsche Aktiengesellschaft, me seli të regjistruar në Porsheplac 1, 70435 Shtutgart, Gjermani, ku Dr. Ing. H.c. F. Porsche Aktiengesellschaft, Shtutgart, Gjermani, fiton kontroll mbi shoqërinë Fazua GmbH, me seli të regjistruar në adresën Marija-Kiri-Shtrase 6, 85521 Otobrun, Gjermani, përmes fitimit të pjesëve.

Komisioni filloi shqyrtimin e Njoftimit nga dita e pranimit të tij dhe në bazën e të dhënave të paraqitura në Njoftimin për përqendrim , shtojcat dhe anekset e tyre, konstatoi si në vijim:

Dr. Ing. H.c. F. Porsche Aktiengesellschaft është shoqëri aksionare, e themeluar sipas ligjeve të Gjermanisë. Porsche është një prodhues gjerman i makinave i specializuar në projektimin, prodhimin dhe shpërndarjen e makinave sportive, SUV-ve kompakte me performancë të lartë.

Dr. Ing. H.c. F. Porsche Aktiengesellschaft është një shoqëri e varur indirekte në pronësi të plotë të Volkswagen Aktiengesellschaft, aksionet e të cilës tregtohen publikisht, me seli në Volfsburg (Gjermani), e cila është shoqëri udhëheqëse (mëmë) e Grupit Volkswagen(Volkswagen Group).

Grupi Volkswagen është aktiv në mbarë botën me zhvillimin, prodhimin, marketingun, dhe shitjen e makinave të pasagjereve, kamionëve të lehtë komercial, autobusëve transportues(coaches), shasi për autobusë dhe motorëve me naftë, motoçikletave, përfshi pjesë rezervë dhe pajisje shtesë për të gjitha kategoritë e automjeteve. Grupi Volkswagen është gjithashtu i përfshirë në shpërndarjen e automjeteve.

Grupi Volkswagen përshin markat e automjeteve motorike Volkswagen Passenger Cars, Volkswagen Light Commercial, Porsche, Audi, Škoda, Lamborghini, SEAT, MAN, Scania dhe Ducati. Grupi Volkswagen gjithashtu është aktiv në fushën e shërbimeve të automobilave, përfshirë shërbimet e shpërndarjes së automjeteve (car sharina support) dhe shërbimet për menaxhimin e flotave. Përmes shoqërisë së tij të grupit Moia, ofron shërbime për shpërndarjen e automjeteve në Hamburg dhe Hanover.

Për më tepër, Grupi Volkswagen ofron shërbime financiare dhe shërbime për sigurime lidhur me shpërndarjen dhe financimin e automobilave të veta dhe komerciale, por gjithashtu mbulon sigurime të rregullta bankare dhe të tjera. Kjo veprimtari kryhen kryesisht përmes Volkswagen Financial Services AG( në tekstin e mëtutjeshëm :FSAG) dhe shoqërive të tij të varura. Në një masë të kufizuar, FSAG ofron gjithashtu shërbime të marrjes me qira të makinave.

Grupi Volkswagen është aktiv në tregun me shumicë dhe pakicë të automjeteve të pasagjerëve dhe makinave komercialë, dhe në tregun e dhënies me qira (leasing) të makinave përmes shoqërive të mëposhtme të regjistruara në Republikën e Maqedonisë së Veriut:

1. Shoqëria me qira( leasing) PORSCHE LEASING SHPKNJP, me seli të regjistruar në bul. Bosnje dhe Hercegovinë nr. 3 Shkup, me veprimtari të regjistruar-qira financiare;
2. Shoqëri aksionare për kryerjen e veprimtarive të ndërmjetësimit në sigurime PORSCHE BROKER SHA Shkup, me seli të regjistruar në bul. Bosnje dhe Hercegovinë nr. 3 Shkup, me veprimtari të regjistruar-përfaqësues të sigurimit dhe ndërmjetësues të sigurimit:
3. Shoqëria për tregti dhe shërbime SCANIA MACEDONIA SHPKNJP import-eksport Ilinden, me seli të regjistruar në Rrugën 34 nr. 7. Ilinden, Shkup, me veprimtari të regjistruar-tregti me mjete të tjera motorike: dhe
4. Shoqëria për tregti dhe shërbime PORSCHE MACEDONIA SHPKNJP Shkup, me seli të regjistruar në bul. Bosnje dhe Hercegovinë nr. 4 Shkup, me veprimtari të regjistruar- me makina dhje mjete motorike të kategorisë së lehtë.

Facua është një prodhues i sistemeve shtytëse për e-biçikletave, me fokus në tregun e-biçikletave të lehta.

Facua nuk është aktive në Maqedoninë e Veriut dhe nuk ka shoqëri të varura të regjistruara në Maqedoninë e Veriut.

Komisioni konstatoi se përqendrimi i parashtruar bie nën dispozitat e Ligjit për Mbrojtjen e Konkurrencës, sepse i plotëson kushtet e nenit 12 paragrafi (1) pika 2) dhe nenit 14 paragrafi (1) pika 1 dhe pika 2)) të Ligjit për Mbrojtje të Konkurrencës.

Komisioni, duke marrë parasysh kriteret e nenit 17 paragrafi (2), paragrafi (3) dhe paragrafi (4) të Ligjit për mbrojtjen e konkurrencës dhe pikën 6 (b) të *Udhëzimeve për përcaktimin e rasteve në të cilat gjatë vlerësimit të përqendrimeve, Komisioni për Mbrojtjen e Konkurrencës zakonisht përcakton se të njëjtat janë në përputhje me Ligjin për mbrojtjen e konkurrencës,* vlerëson se përqendrimi i parashtruar, edhe pse bie nën dispozitat e Ligjit, është në përputhje me të, sepse nuk do ketë në masë të konsiderueshme pengimin, kufizimin ose prishjen e konkurrencës efektive të tregut ose të pjesës qenësore të tij , veçanërisht si rezultat i krijimit ose forcimit të pozitës dominuese të pjesëmarrësve

Duke pasur parasysh këtë vlerësim të përqendrimit, Komisioni vendosi si në dispozitiv të këtij Aktvendimi, në përputhje me nenin 19 paragrafi (1) pika 2) të Ligjit për mbrojtjen e konkurrencës.

Sipas Nenit 53 paragrafi (2) të Ligjit për mbrojtjen e konkurrencës padia nuk e prolongon zbatimin e aktvendimit.

**Këshillë juridike**

Kundër këtij aktvendimi mund të parashtrohet padi për inicim të kontestit administrativ në Gjykatën Administrative të Republikës së Maqedonisë në afat prej 30 ditësh nga dita e dorëzimit të tij.

**KRYETAR**

**I KOMISIONIT PËR MBROJTJEN E KONKURRENCËS**

**Prof. Dr. Владимир Наумовски**